कुछ ऐसा ही विभान के साथ भी हुआ था. 2013 में ही अमेरिका से लौटे विभान को एक साल में ही समझ में आ गया कि जिन उम्मीदों के साथ उसने फ्लोरिडा में रहकर तमाम बड़ी डिग्रियां हासिल की थीं, उनका अपने देश में कोई खास मतलब नहीं है. बेहद समृद्ध परिवार से होने की वजह से विभान और उसके परिवार को कोई आर्थिक परेशानी तो नहीं हुई, लेकिन कड़वा सच यही है कि उसके सपने पहले अमेरिका में और फिर भारत में पूरी तरह से बिखर गए.